BEC รายได้ลด-ต้นทุนพุ่ง ฉุดงบ Q2/61 พลิกขาดทุน 22.58 ลบ.
BEC รายได้ลด-ต้นทุนพุ่ง ฉุดงบ Q2/61 พลิกขาดทุน 22.58 ลบ. จากปีก่อนกำไร 112.69 ลบ. ขณะที่งวด 6 เดือนพลิกขาดทุน 148.56 ลบ. จากปีก่อนกำไร 361.69 ลบ.
10 ส.ค. 2561

บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวพลิกขาดทุน เนื่องจากรายได้จากการจัดคอนเสิร์ตและการแสดงในไตรมาส 2/61 อยู่ที่ 69.5 ล้านบาท ลดลง 3.1% จากไตรมาส 1/61 ที่ 71.7 ล้านบาท และลดลง 79% จากไตรมาส 2/60 ที่ 331.4 ล้านบาท ทั้งนี้ รายได้รวมของกลุ่ม BEC ในไตรมาส 2/61 อยู่ที่ 2,756.3 ล้านบาท เพิ่มขึ้น 13.9% จากไตรมาส 1/61 ที่ 2,420.5 ล้านบาท แต่ลดลง 14.9% จากไตรมาสที่ 2/60 ที่ 3,239.2 ล้านบาท โดยที่รายได้จากการขายเวลาโฆษณายังคงเป็นรายๆได้หลักอยู่ที่ประมาณ 87% ของรายได้รวม
ขณะที่ค่าใช้จ่ายรวมของกลุ่ม BEC ในไตรมาส 2/61 อยู่ที่ 2,351.7 ล้านบาท เพิ่มขึ้น 11.4% จากไตรมาส 1/61 ที่ 2,110.2 ล้านบาท แต่ลดลง 9.8% จากไตรมาส 2/60 ที่ 2,607.7 ล้านบาท ทั้งนี้ การเพิ่มขึ้่นของค่าใช้จ่ายรวมของกลุ่ม BEC ในไตรมาส 2/61 จากไตรมาส 1/61 นั้น ส่วนใหญ่มาจากต้นทุนรายการที่เพิ่มขึ้นจากละครที่มีการออกอากาศและต้นทุนการถ่ายทอดกีฬาวอลเลย์บอลในช่วงไตรมาส 2/61 ในขณะที่ต้นทุนการจัดคอนเสิร์ตและแสดงโชว์ในไตรมาส 2/61 ได้ลดลงจากไตรมาส 1/61
สำหรับการให้บริการรวมของกลุ่ม BEC ในไตรมาส 2/61 อยู่ที่ 419.1 ล้านบาท ลดลง 3.5% จากไตรมาส 1/61 ที่ 434.5 ล้านบาท และลดลง 9.9% จากไตรมาส 2/60 ที่ 465 ล้านบาท ซึ่งเป็นผลจากการดำเนินการตามนโยบายในการลดต้นทุนของบริษัทและผลจากโครงการร่วมใจจากในไตรมาส 1/61ต้นทุนทางการเงินอยู่ที่ 44.7 ล้านบาท หรือลดลงเล็กน้อยจากไตรมาส 1/61 ที่ 47.3 ล้านบาท และไตรมาส 2/60 ที่ 45.4 ล้านบาท